
ugomil Jorgovanić bio je jedno od one rijetke 
djece, koju možemo smatrati zaista sretnima. 
Dragi mu je Bog dao zdravo tijelo, bistru 
glavu, dobro srce i krepku volju. Nu to još nije sve: 
ta tim je obdarena pretežna većina hrvatskoga naroda, 
dakle i naše djece. Ono, čim je Tugomil bio sretniji od 
mnoge ostale djece, bilo je, da je uz čestitoga svoga 
gospodina učitelja imao i roditelje, kakovih je, na žv 
lost, još dosta malo ne samo kod nas Hrvata, ve* 
kod drugih, pa i naprednijih naroda. Mislim takove ro¬ 
ditelje, koji su posve dobro poimali svoj položaj i poziv 
prama djeci si, te koji su bili uz duševno i materijalno 
sposobni, a i voljni, uzvišenomu, ali i preteškomu tomu 
pozivu, pa i u najsitnijim potankostima, svakom zgodom 
najsavjesnije udovoljiti. Ishodište svemu tomu njihovu 
radu bila je ona sveta, ali i istinska ljubav prama 
svomu djetetu, za koje su svom dušom želili, da ostane 
vrijednim potomkom svoje obitelji i imena i postane 
čestitim sinom svoga roda i domovine. Ravnalom pako 
i mjerilom tomu radu bila je ona, što ju strogo, ali i 
nepropustivo Božanstvo izreklo svima roditeljima: »Iz 
vaših ruku tražit ću krv djece vaše«. 























Shvaćaj uć to sve, Tugomilov je čestiti otac, gospo¬ 
din Jorgovanić, u svoje ruke preuzeo sav uzgojni i 
obrazovni rad svoga sina za sve vrijeme, što je ovomu 
preticalo od škole. U tom svom poslu on je dobro znao, 
da čovjek ne smije niti časka sprovesti besposlice. S tog 
mu je svaki tren njegova vanškolskoga vremena uvijek 
nastojao upotrijebiti za buđ kakav dobar i koristan po¬ 
sao. Ali kano razuman čovjek, znao je gospodin .lor- 
govanic dobro, da samo: 

„Gđje-no crkva, dom i škola 
Svoje sile slože, 

Budućnost se ondje ljepša 
Očekivat može“. 

S tog se je o svakom svom činu za uzgoj i na¬ 
obrazbu svoga djeteta prije uvijek svestrano sporazumio 
i dogovorio s vrijednom gospodom učiteljem i vjerouči¬ 
teljem Tugomilovim. On je dobro znao, da škola može 
svojoj djeci samo u najglavnijim crtama dati ono, što 
je svakomu čovjeku najnužnije za svagdanji život. Za to 
je on i preuzeo brigu i posao, da praznine između tih 
crta on sam ispuni, te tako sinovu naobrazbu i uzgoj 
prema potrebi dopuni i učvrsti. 

Da se njegovim trudom uzmognu okoristiti i drugi 
roditelji, a i sama djeca, koje se roditelji ne mogu y za 
njih tako brinuti, kako seje mogao gospodin Jorgovanić 
za svoga sina, pribilježio sam evo nekoliko njegovih 
krasnih pouka, te ih predajem tebi, zlatna mladeži hr¬ 
vatska, i tvojim milim roditeljima, iskreno želee, da se 
njima okoristite čim više, e na što veću korist svoju, 
a čast i slavu Boga, roda i domovine! 


Naša mila hrvatska domovina, 


VF^ugomile!« reče jednom gospodin Jorgovanić svomu 
sinu, »ti si se do sad uvijek dobro vladao i mar¬ 
ljivo učio. Meni je vrlo milo, što si tako valjan. 
S toga želim i ja tebe razveseliti. Vrijeme je sada 
upravo prekrasno. Ti si mi često spominjao, da bi rado 
samnom pošao na brijeg Omanovae. On je sada sav 
obrasao slasnim malinama. Sutra nemate obuke u školi: 
nas dvojica ćemo na Omanovae?. 

Možete misliti, čitatelji mili, kako je nemirno Tugo- 
mil sproveo tu noć. Jedva je iščekao, da svane. U ranu 
već zoru bio je na nogama, i za put posve spreman: 
obučen, umiven i počešljan. Preko ramena mu torbica, 
a u njoj njegova čitanka, bilježnica i olovka, pak pje¬ 
smarica 

S majkom se rastao Tugomil žalobno. Prešav mostom 
preko potoka Pakre, vodila ih je staza oranicama, obra¬ 
slima raznim bujnim usjevima. Iz ovih dođoše na livade, 
okićene talasajućom se travom, iz koje se šarenilo razno¬ 
bojno miomirisno cvijeće. Po cvijeću padale pčele, sišuć 
iz njega slatki sok. Šareni lepiri i sitne mušice prelije¬ 
tale su amo, tamo. Ptice miloglasno cvrkutale na sve 
strane. Iz obližnjega gaja čulo se štektanje lovačkoga 








psa. Skladno su se razlijegale vesele pjesmice i svirke 
pastira, gonećih stada na pašu. 

Tako dođoše i do šikare, kojom je zaraslo podnožje 
visoke Psunjske planine Lagano stupajuć uspeše se str¬ 
mim obronkom i na vrh Psunja, na toli željenu glavicu 
njegovu — Omanovac. Tugomil je bio veseo, ushićen 
svim onim, što je do sada vidio i zamijetio, ali se već 
malo i utrudnio. Otac sjedne s njim u gusti hlad ove¬ 
ćega šipkova grma. Pred očima im se ukazao krasan 
vidik: uskom dolinicorn proticala Pakra, a kraj nje se 
i na brežuljku Taboru, što je đolinicu zatvarao s pro¬ 
tivne strane, bjelasala rasprostrta sela, nalikujuć na 
mirno plandujuća stada. Među svima mjestima isticao 
se osobito Lipik. 

»Znaš li ono mjesto?« upita gospodin .lorgovanić 
Tugom ila, pokazav prama Lipiku. 

»0, da; to je Lipik«, radosno će Tugomil. »Prepo¬ 
znao bih ga između mnogo i mnogo drugih mijesta, 
kad ga volim, i te kako volim : ta u njem su moja mila 
škola i crkvica, naša kuća, u kojoj uz vas i dragu majku 
živim ja, u kojoj sam se rodio. Lipik je moje rodno 
mjesto Nu oko njega eno i drugih mijesta : na sjeveru 
je trgovište Pakrac, a dalje trgovište Daruvar;- na jugu 
.je selo Ćaglić, kroz koji se prolazi iduć u Ukućane; 
na zapadu je majur Izidorovac sa selom Dobrovcem, 
kud se ide u Gaj, Kutinu; s istočne strane na Psunju 
evo Kraguja, Šeovice, .lapage, a preko Psunja došli bi 
u Požegu. Ovaj lijepi kraj oko Lipika moj je slatki 
zavičaj . 

Baš smo ovih dana u školi govorili o zavičaju i či¬ 
tali, kako je neki naučnik Stanko plakao za svojim zavi¬ 
čajem. Stanko je bio dobro dijete, za to je i ljubio 
svoj zavičaj. Ta tko ga ne bi volio, kad nam je u njem 


sve, što god nam je najmilije: roditelji, rođaci, prija¬ 
telji, znanci itd. 

>To je krasno, Tugomile!« progovori sada otac, 
da si tako dobro upamtio sve, što si od gospodina uči¬ 
telja čuo o svom rodnom mjestu i zavičaju, a osobito 
mi je milo, što ih tako voliš. Nu, čuj sada i mene 
malo! Okolo našega zavičaja ima i dalje tamo na sve 
četiri strane jošte mnogo i mnogo gora, dolina, rijeka 
i potoka, sela, trgovišta i gradova, u kojima je narod, 
koji govori, radi i živi isto, kao i ljudi u našem zavi¬ 
čaju. Da dođeš tamo, činilo bi ti se, da nisi u tuđini, 
već kao da si kod svoje kuće, u svom domu. Za to se 
i zovu sva mnogobrojna naša sela i gradovi, sve naše 
zemlje, potoci i rijeke, brda i doline, krasnim imenom 
domovina . — Mila naša domovina sastoji od tri dijela: 
jedan se zove kraljevina Hrvatska, drugi kraljevina Sla¬ 
vonija, a treći kraljevina Dalmacija. Jer ova sva tri 
dijela naše domovine sačinjavaju samo jednu zemlju, 
s tog se našoj domovini kaže: trojedna kraljevina Hr¬ 
vatska, Slavonija i Dalmacija; ili još kraće samo — 
kraIjevina Hrvatska. 

Ljudi, koji su rođeni i žive u našoj domovinu, jesu 
Hrvati ili narod hrvatski. 

U miloj nam domovini glavni je grad Zagreb. Drugi 
su veći gradovi ovi: Rijeka, Karlovac, Sisak. Petrinja, 
Varaždin, Požega, Osijek, Vinkovci, Brod, Mitrovica, 
Vukovar, Ruma, Petrovaradin, Zemun, Dubrovnik, Spljet, 
Šibenik i Zadar. — Najveće rijeke u našoj domovini 
jesu: Dunav, Drava, Sava, Una, Kupa, Korana, Lonja, 
Orljava, Bosut, Zrmanja, Krka, Cetinja, Neretva; a naj¬ 
više gore: Velebit, Kapela, Plješivica, Dinara, Zumbe- 
račka ili Uskočka gora, Samoborska gora, Zrinjska i 
Petrova gora, te Maceljska. gora, Kostelska gora, Ivan¬ 
čica, Zagrebačka gora, Kalnik, Biio-gora, Crni vrh, 



Papuk, Krndija, Psunj, Požeška gora. Dilj-gora i Fruška 
gora. 

Od drugih zemalja dijeli našu domovinu: na sje¬ 
veru rijeke Dunav i Drava, na istoku Dunav od kralje¬ 
vine Ugarske; na jugu rijeke Dunav, Sava, Una, pak 
opet istočno planine Plješivica i Dinara od kraljevine 
Srbije, od Bosne i Hercegovine, te kneževine Crne gore; 
a sa zapada ju oklijeva naše divno Jadransko more , 
koje se drugčije zove i Sinje more , te dalje ^umberačka 
gora od Kranjske i Maceljska gora od Štajerske. 

Ti si jutros, sinko dragi, vidio i osjetio, koli je 
lijep naš zavičaj; nu još je od njega mnogo ljepša i 
krasnija cijela naša slatka i mila domovina. Pogledaj 
samo, sinko, dobro: u ovoj nam je zemlji božje sunce 
prvi put granulo; tu su nas nebeske zvijezde prvi put 
obasjale; ovdje su nam nebeske munje prvi put obja¬ 
vile svemogućtvo božje, a gromovi gromovni dušu nam 
svetim strahom napunili: oj, ta to je ljubav naša, to je 
naša mila hrvatska domovina! 

Ovdje, gdje se je prvi put čovječje oko ljubezno 
nad našu kolijevku nadnijelo; gdje nas je mila majka 
prvi put u svom krilu nosila i skrbni otac u srce nam 
usađivao nauk mudrosti i vjere: tu je ljubav, tu je do¬ 
movina naša! 

Pa da je ona od samih golih hridi i pustih otoka; 
snašlo nas u njoj siromaštvo, bijedan i tegoban život: 
ipak valja zemlju ovu da srdačno ljubimo; jer smo umni 
ljudi, koji ne smijemo kao životinja da zaboravljamo, 
več treba da ju u srcu svomu vjekoma nosimo«. 

Otac je svršio, a Tugomilu se lica suzama oblila. 
Kad je došao kući, pripovijedao je majci svojoj, što je 
danas svega lijepa vidio i korisna od oca čuo, te reče, 
da će svoju milu domovinu ljubiti kao pravi njezin sin 

»Posve u redu«, odvrati mu majka, »a da zaista 
ljubiš milu domovinu, pokazat ćeš najbolje tim. budeš li 
se uvijek pošteno i uredno vladao, marljivo i nepre¬ 
stano dobro radio, te nastojao, da što više lijepa i ko¬ 
risna naučiš«. 

Tugom ii je to majci svojoj obećao, pa je riječ i 
održao; aF za to je i bio svega života svoga čestit i 
valjan čovjek, vrijedan sin mile domovine svoje. Dječice 
draga, budite i vi takovi ! 

Junaci gologlavci. 

<j^lFednom se gospodin Jorgovanić odšetao s Tugomilom 
rz/k u trgovište Pakrac. Ovo se stisnulo u prodolici uz 
potok Pakru, planini Psunju na zapadu. Prama Lipiku 
je sjeverno, a daleko mu pol sata. Razgledali su cijelo 
mjesto; nu Tugomila su najvećma zanimale ruševine 
staroga grada Pakraca, koje u sred današnjega trgovišta 
Pakraca još i danas stoje. Čim ih je bolje motrio, tim 
je većma želio čuti štogod o prošlosti njihovoj. S toga 
zamoli oca, da mu o tom nešto kaže, a ovaj progovori: 

»Za najstarijega vlasnika toga grada drži se prior 
vranski Ivan Talovac, a onda porodica Pekri, t. j. Pa¬ 
krački. Znade se i za Nikolu Šubića Zrinjskoga, viteza 
Sigetskoga, da je oko god. 1.537. neko vrijeme bio go¬ 
spodar Pakraca. Kasnije pade u turske ruke. Koncem 
17. vijeka, kad su Turci iz Slavonije bili istjerani, po¬ 
stade mu gospodar barun Ims. Neko vrijeme bio mu je 
gospodarom barun Franjo Trenk, kojega je dvor bio 
u zgradi, gdje je danas opća zemaljska bolnica s onim 
krasno uređenim perivojem. God. 1.760. dospije u ruke 
plemića .Tankovića. Danas je pakrački »grad« svojina 












grčko-istočne crkvene općine pakračke, koja ga je ku¬ 
pila od grofa J ulij a Jankovića«. 

Kad su se vraćali kući, Tugomil bio nešto zami¬ 
šljen. Otac, da ga malo razbatri, zapita ga: 

»A ne bi li ti uz put čuo onu o — junacima golo- 
glavcima?« 

»Vi znate, mili oče! kako vas rado slušam«, na¬ 
smiješi se Tugomil 

»Pa dobro. Slušaj! — Kad je gospodarom Pakraca 
bio barun Franjo Trenk, vladala je našom državom ca¬ 
rica i kraljica Marija Terezija. Njezini se susjedi pola- 
komiše za njenim zemljama i s raznih strana provališe 
sa svojim vojskama u našu državu, da si prisvoje po 
koji njezin dio. Među inim napadačima bio je i pruski 
kralj Fridrik II. On s njemačkim carem Karlom VII. pro¬ 
vali u Češku, te uz ostalo osvoji i grad Buđjejovice. 
Nu ipak ne zdvoji mlada vladarica. Ona se pouzda u 
Boga i u vjernost svojih naroda, naročito ugarsko- 
hrvatskih stališa. Ona ode u Ugarsku, te pošto je bila 
okrunjena za kraljicu ugarsko-hrvatsku, ganu svojim 
govorom na toliko velikaše, da su svi povukli svoje 
mačeve iz korica i prisegli, da će sve, krv i život, žrtvo¬ 
vati za svoju kraljicu. 

Prvi i brojem najjači između svih naroda izađoše 
na bojište Hrvati, njih do 50.000 ljudi. Osim redovitih 
četa bijaše i neredovitih, koje je sabrao barun Franjo 
Trenk od svojih podanika u Slavoniji, a med njima bi¬ 
jaše i srčanih hajduka slavonskih. »Panduri« Trenkovi 
bili su najsmjelija vojska svoga vijeka. Kuda bi oni za¬ 
redili, sve bi uništili. Bavarska i Pruska još i danas 
pamte Trenkove pandure, a pamte ih osobito i zbog 
ljutog okršaja s njima kod Buđjejovica. 

To se zbilo ovako: Prusi zauzeli Buđjejovice. Nji¬ 
hovi se granatiri šepire i pjevaju po gradu, nad kojim 


se oholo vija njihov crn i bijeli stijeg. Žarko je božje 
sunce živo prižeglo povrh tvrdog budjejovičkog grada. 
Uz grad nigdje hlada i panduri silnoga Trenka moraju 
se ovdje pržiti na suncu. S ljute žege izdala ih već i 
sapa, a što je najgore, panduri svi već ostali bez še¬ 
šira. S bedema ih gradskih gledaju Prusi, gledaju ih. 
te im se porugljivo smiju: 

»Gle tamo onih gologlavih junaka. Ti su Hrvati 
zaista pravi kukavci«. 

»Grom vam spržio kike!« ljutito prokle mrki Vuk, 
stari harambaša, čuvši onu porugu, pak će Trenk u: 

»Guste li, gospodine barune! Je li to pravo? Zar 
nam je to plaća, da moramo mirno slušati bruku toga 
skota? trista mu jada! ta to je prava sramota. Vi nas 
skupiste, sve po izbor junake, neka vidi svijet, što znamo 
mi Hrvati na puške, sablje, nože, šake, a kad ustreba, 
da vam damo i glave svoje; nu ne dođosmo ovamo, 
da Prusu pandur bude ruglom, a k tomu još da od 

sunca poludimo. Orijaška garda neka dođe. iz pušaka 
zrna neka zvižde, neka grmi tisuće lumbarda, ii na nas 

bane četa đavola crnih: mi ćemo ih sve redom ljuto 

smrskati, ali, vjeruj, živ se pandur pržiti ne da. Pogled 
samo: sarajevski paša ima čalmu, vladika se hvali ka- 
milavkom, šijačka se snaša kiti pečom, samo nama da 
sunce mozak pali? Bome to, barune! nije pravi račun. 
Mi idemo kući. Da ste nam zdravo!« 

»Tako, starče?« na to će mu lukavi Trenk. »Zao 
mi je tvoje junačke brade, al pamet tvoja kano da je 
utekla za rukav. Veliš, da u nas nema kapa, a gle 

tamo na gradu pruske granatire, kako im sjajne kape 
vire prarna nebu«. 

»Vidiš vraga! Bože, al sam ja luda!« lupnu se 
starac pandur po čelu. »Ta za što smo toliko patili?« 
Poput munje skupi on sve pandure: »Na noge se, braćo. 






da se poigramo širi šape. Ajd : mo na juriš, braćo! ajd'mo 
po — kape!« 

I bijesna četa udarila, kano grom za gromom. Sve 
leti, puzi, penje se i skače. Pruskih bajuneta tisuće si¬ 
nulo; ali panduri jače potisnuli. Na jednom po zidi¬ 
nama gromovi zamuknuli: harambaša je slomio pruski 
barjak. (I radom zaigrala mrka četa. Svakomu je navrh 
čela kapa granatirka. Pred kolom evo bjelobrka haram- 
baše. Zveče toke, svirka se oziva a starac nagne iz 
pune čuture: 

»Živio nam junak Trenk-barun!« 

Minulo je iza toga ljeta trideset, a i više. Sred sla¬ 
vonskog žita vidiš, gdje vjetar njiše čudno strašilo. 

»Šta je ono?« pita se tuda prolazeći putnik; nu 
ovdje je svakomu, dapače već i vrapcima, poznato, da 
je ono »pruska kapa od Budjejovica«. 

»A kako je dalje prošao junačina Trenk, koji je 
toli viteški branio svoju caricu?« zapita Tugomil. 

»God. 1.740. umro je u tamnici u Spielbergu«, od¬ 
vrati otac. — » Priču o junacima gologlavcima prekrasno 
je opjevao neprežaljeni naš pjesnik, pokojni August Šenoa, 
i kad dođemo kući, spomeni mi, pak ću ti ju dati, da 
ju na pamet naučiš«. 



Krila od — trijesaka. 

^Vnppar si za danas baš tu odabrao, dragi Tugomile?!« 

— Da, mili oče, ako je vama pravo. Da znate 
samo: od kako mi ono neki dan spomenuste priču o 
»krilima od — trijesaka«, jedva već iščekah čas, kad 
bih ju mogao čuti. Ta znate, kako me zanimaju vaše 
krasne pričice«. 

»Lijepo je, sinko, što te zanimaju; jer je ona. što 
ti ju rekoh i one, koje ću ti jošte pripovijedati, svaka 
izvađena iz duše i srca našega naroda, a u gdjekoj bit 
će i po koje povjesničko zrnce. U svakoj se toj pričici 
najvjernije zrcali njegova misao, osjećaji i volja. Čovjek 
može ljubiti samo ono, što pozna. S tog je svakoga 
pravoga sinka i kćerke hrvatske dužnost, da svoj narod 
i milu si domovinu čim bolje upozna. Buduć si, Tugo¬ 
mile, i ti Hrvat, a ja samo želim, da vazda budeš čestit, 
za to je ovo i tvoja dužnost. K tomu upoznavanju mnogo 
će ti pripomoći i ove pričice, i ja ti ih rad toga baš 
i pripovijedam. Nu jer želim, da si ti dragocjeni nauk 
nje svake u srce i pamet duboko pohraniš, neću ti ih 
kazivati namah jednu za drugom, nego ću ti iza svake 
ostaviti vremena, da o sadržaju i smislu njenu uzmogneš 
valjano promisliti : čovjeku bo koristi samo nauk, koji 
je duša njegova mogla skroz i skroz prokuhati. Naiđeš li 
u svom razmišljanju na ma kakovu misao, koja ti ne bi 
bila posve jasna, pitaj me uvijek, da ti ju rastumačim; 
jer sve, štogod čovjek zna, treba da zgodom uzmogne 
upotrijebiti. Razuman čovjek upotrebljava tek ono, što 
posve dobro zna, dočim ćeš nerazumnika najlakše pre¬ 
poznati po njegovim riječima, kojima ne zna smisla. — 
Ovo, sinko, smatrao sam nužđnim reći ti, da se u bu¬ 
duće. a osobito kod ovih pripovijedčica, uzmognemo što 
bolje razumiti«... 








»Hvala, tajko! Vi ste uvijek samo pravo i najbolje 
govorili i radili, pa tako i sada. S tog ću dragovoljno 
nastojati, da u buduće i u tom pogledu budete šumnom 
što zadovoljniji«. 

Živio, dragane, a sada čuj naviještenu priču: 

Trgovištu Daruvaru na jugu i istoku po gorama i 
planinama jesu razvaline starih gradova: Petrovgrada. 
Sirča, Zelengrada, Kijele, Dobri grada, Stupčanice, Troje- 
glave, Dežanovca. Nu ja ću ti danas pripovijedati o gra¬ 
dini Bijeloj i o Petrovu gradu na Petrovu vrbu. (iospodar 
je potonjega grada bio veoma lakom i krvoločan. On 
je hvatao svoje podanike, dapače i strane putnike, te 
bi mu morali sužnjevati. Sužnjima je bilo do smrti u 
njega ostati i robovati. Tako sprovede u tom gradu 
neki sužanj do dvadeset godina, utvrđujuć i popravljajuć 
vlastitu tavnicu. Starost i žalost bile ga sasvim zatrle, 
te se nije više nadao, da će rod svoj ikada viditi. Nu 
jedne večeri banu iznenada u tavnicu stran čovjek i 
reče mu, da je njegov sin. Oba se zagrliše i uzeše se 
od radosti cjelivati. Međutim se starac osvijesti i dosjeti 
se u zao čas, da mu je i sin postao sužnjem u tom 
gradu. Da ne robuje i on, uhvati nož i probode vlasti¬ 
toga si sina. Umirući sin ispovjedi mu, da nije u tom 
gradu, već u bližnjem »Bijela« zvanom, te da ga je 
nevolja naučila, da si od trijesaka napravi krila, i da 
je k ocu doletio, ne bi li i njega oslobodio sužanjstva. 
Iza smrti sinove umre doskora i otac od velike žalosti. 
U pravljenje pako krila nije se poslije nitko razumio, 
dok ih nije opet neki Degen izumio«. 



Jankovac. 

VjVaj najdragocjeniji dragulj na zlatnoj kruni Požeške 
doline!« 

»Veoma umjesna oznaka, sinko mili! S toga čuj! 

Nedaleko trgovišta Voćina ili Vučina u Slavoniji 
jest selo Pronovac sa starim gradom. Narod priča, da 
su u tom gradu nekoč živila dva brata, koji se radi 
lovine tako zavadiše, da je stariji, Petar, otišao u Voćin 
i ondje za se sagradio lijep grad. Mlađi pako brat, 
.tanko, ode u pustoš i divljač, poručivši bratu, neka mu 
prosti uvrede, jer se nikada više neće viditi. Na to ode 
zbilja u duboku šumu i dođe u jedan prolom, gdje iz¬ 
viru tri vrela. Tu pade u ruke vilama i pogibe, a mjesto 
samo, gdje je poginuo, prozove se po njem Jankovac. 
Kašnje je tuj bila staklana; a kad je ova dokinuta, na¬ 
čini od toga divljega predjela vlastelin Josip .lanković 
krasan gorski perivoj sa jezercem, vodopadom i vlaste- 
oskim dvorcem. 

Kraj jezerca vodi stazica još dalje u goru. Pođeš li 
ovom stazom, dolaziš pred kamenu stijenu. Nad stijenom 
je križ, a pod križem zja pećina. Uspneš li se po za- 
vojcim i ljestvama do pećine, vidiš stećak, a na stećku- 
žrtveniku čitaš riječi: j Josip Janković 1.862. Tu je 
dakle grob toga plemenitoga muža. Sišav s te pećine, 
možeš kroz šumu poći do druge pećine, do špilje Mak¬ 
simom*. To je mrtva ledenica, a bez zublje ne možeš u 
nju unići. 

Maksim Bojanić hajdukovao je do dvadeset godina 
(1.850.—1.862.). Bio je strašilo spahijama, ponos Sija¬ 
čima Kad bi poćera za njim pošla, on bi mirno u toj 
špilji spavao. Maksima nema više; ali krvava njegova 
uspomena u Jankovcu spliće se s uspomenom bezazle¬ 
noga Jankovića. »Dvije su špilje uporeda«, veli pokojni 

dalmatinski rodoljub Miho Pavlinović, »jedna na pokoj 
mrtvim ostancima ljubitelja prirode, druga na pričanje 
pustajinskih pustolovina; i obje te prošlost zaodijeva 
svojom * otajstvenom koprenom. Iz te javljaju ti se i 
kreću ti dušu, sad kao zraci blage svjetlosti, sad kao 
bljeskovi užasnih tmina, uspomene blage i užasne. Uz 
sjetni pogled na stećak samotnikov, uz pijev slavuljev, 
uz ljesak tihe vode, uz romon vira; pri njihu lelije, pri 
miru majčine dušice, pri rajskoj ljepoti prirode, bljesne 
hajdučki posmjeh, užas pohare, krv«. 

Šašav s pećina, vidiš, kako dva izvora probijaju iz 
jednog kamena; nu ipak svaki na svoju ruku žamori i 
kroz svoje brvance laži, dok se oba ne sliju u jedan 
jarak, od kojega postaje tiho jezerce. Iz ovoga uskim 
jarčićem voda otiče, te se s ovisoka mjesta ruši milo- 
vidan slap u đubljinu. a iz iste dubljine skače voda u 
vis i nadlijeće sam slap. Čudna li je to igra razigrane 
vode! 


Vlastelinski dvorac na Jankovcu pristupali je sva¬ 
komu. U jednoj je dvorani bio prije glasovir, za tim 
knjiga, puna žarkih izlijeva duša, razdraganih janko- 
vačkim đražestima. Tu ćeš naći i pjesmica od ljudi, 
koji nikad ni prije ni poslije nisu pjevali. Toliko je vrsna 
priroda jankovačka, da čovjeka ne samo razdraga, već 
i preporodi. Za to pravo veli Pavlinović: »Za tragom 
svojih uzora može svud obijati hrvatski umjetnik, ali 
mu teško naći u domovini stope janko-vačke«. 

Tičićev križ. 


tom je gospodin Jorgovanić Tugomilu pripovijedao 

■*Želiš li iz Požege kraćim putom doći u Đakovo 
poći ti je preko niske Dilj-gore. Ova se proteže od iz¬ 
vora Londže i Vuke pravcem od istoka prema zapadu 
sve do utoka Londže u Orljavu Tim ćeš putom doći u 
selo Savski doi. Nad tim selom jest u Dilj-gori Sovsko ili 
Soljansko jezero , koje je do 3.600 m 2 veliko i preko 
44'4 m. duboko. 

Narod pripovijeda, da je ovo jezero prije mnogo 
godina bilo na drugom mjestu u istoj šumi, tri sata 
dalje prema zapadu, gdje je jednom bio grad nekoga 
Petra i Jakova. Ovi da su bili veliki razbojnici i krvo¬ 
loci, a njihovi kmeti, neimajuć komu da se prituže, 
počnu Boga moliti, da ih oslobodi toli okrutnih gospo¬ 
dara. I ne uzalud. Krvoločna braća propadoše s gradom 
od groma upaljenim u zemlju. (Jrađ je mnogo godina 
doli u ponoru gorio i vatru rigao, dok se spomenutih 
razbojnika sestra Danica , koja je bila od njih utekla, 
povratila u istu šumu i načinila nuz taj vatru bacajući 
ponor kolibicu, u kojoj je dane i noći provodila plačuć 
i moleć se za svoju braću. Potok njezinih gorkih suza 
ne samo što je vatru ugasio, nego je i propast napunio. 
Pošto je ova pokoru čineća sestra sto godina ovdje na¬ 
vršila, udavi se u svojim suzama. Neki starac, Antun 
Ticić , koji da je ovu tužnu djevojku svaki dan pohađao, 
i hranu joj davao, nađe ju jednoga jutra mrtvu i plo- 
veću na vodi. Ovaj pobožni čovjek, da joj ukaže stražnju 
ljubav, sagradi joj velik križ od drva, te ga ukopa u 
zemlju kraj kolibe. Istom što je križ bio ukopao, ne¬ 
stade jezera i vode. Nu jedna jama, od prilike dva 
Tomašić: Tugomil Jorgovanić . 2 












metra duboka, a dvadeset široka, s križem, vidi se još 
i dan današnji, i zove se Ticićev križ. U ovoj jami 
nema ljeti vode, izvan kad je kišovito vrijeme. Tieić se 
uplaši, opazivši, da je iznenada i djevojke i jezera ne¬ 
stalo. Prekriživ se, vrati se kući. Sutra dan donesu se¬ 
ljaci glas, da se je Tičićeva oranica upropastila i da je 
ondje sad jezero. Ovo čuvši spomenuti seljak, reče im, 
što mu se je jučer dogodilo, to jest, da se je jezero 
onamo preselilo. 

Iz ove narodne priče može se naslutili, da je na 
ovom mjestu nekada bila sopka ili da je to brdo pro¬ 
palo od potresa. Ovo mnijenje potvrđuje burkanje prije 
promjene vremena, i narodna povijest velee, da je vatra 
na dvor iz ponora sukljala. Soljani ne žele boljega ko¬ 
ledara za kišno vrijeme. Jer jedan dan, kadšto dva tri 
dana prije oluje ili promjene vremena, počne se iz je¬ 
zera kano iz kakova kotla dimiti i tako burkati, da 
slapove na kopno baca i gledaocu čarobno-krasan prizor 
čini. Voda je u ovom jezeru naravne topline, izuzamši 
nekoliko mijesta, gdje je tako hladna, da plivač ne može 
mrzlinc podnijeti. Nu ta su kobna mjesta 4 do 4 m 
široka, a ostala je voda obične topline. Roniti nije lako, 
jer voda sve na vrli tjera; za to, premda je ljeti puno 
kupalaca, nitko se još nije u njem utopio. Osim inih 
manjih i ovuda po inim vodama nenalazećih se kukaca 
i živinica, hrani jezero neku vrst lovrata, sa zlatnom i 
srebrnom ljuskom, čisto nalik na one, koje se znadu 
braniti u staklenim posudama, samo što ove ribice tek 
u vodi, iz ovoga jezera zagrabljenpj, živu, u drugoj pako 
poginu, bila tekućica ili studenačna<-. 


Maru š a. 


•TO^a.nas ću ti pričati nešto o Maruši; nu prije nešto 
o mjestu, u kom je ona živila. To je Dubočac , selo 
kraj Save među Kobašem i Brodom. U srednjem vijeku 
stajaše ovdje grad Dobochacz , koji je najprije pripadao 
oko god. 1.470. Đuri Bekešiju, a kasnije Berislavićima. 

Narod pripovijeda, da se je u ovom gradu sastajao 
češće neki ban han sa Kraljevićem Maricom, te da su 
se oba dogovarali, kako bi iz Bosne protjerali Turke* 
Ali se ne mogoše pogoditi, jer je neka Maruša djevojka 
bana odvraćala, da se u tuđe posle ne pača. To je narod 
silno ogorčilo, te malo poslije dođe četa junaka, da Ma¬ 
rite u živu ili mrtvu uhvate. Nu kada im to za rukom 
ne pođe, to oni banovo pol sata od grada k sjeveru 
ležeće selo popale i poharaju. Žitelji sela uplašeni uz- 
makoše i nastaniše se na drugim mjestima, osnovavši 
tri nova sela, i to: Banovce , što su bili banovi poda¬ 
nici : Zbijeg , što su se spasili bijegom, i Šumeće, što 
su se nastanili u šumi. Spaljeno pako selo prozove se 
Poguri. 







Baba Keda. 


IT^ovezemo li se lađom niz rijeku Savu oci mjesta 
Dubočća, o kom sam ti u zadnjoj pričici pripo¬ 
vijedao, prama utoku njenu, doći ćemo i do mjesta 
Babine grede . Smiješ se, je li? Ime ti smiješno; nu čuj, 
što narod priča o postanku toga sela. 

Na mjestu — veli priča — gdje je danas Haljina 
greda, bijahu pred dva i pol stoljeća njive, sjenokoše i 
šume. Staro selo u ovoj okolici prije naseljenja Babine 
grede bje od Turaka uništeno, a žitelji se porazbjegoše 
na sve strane. Kad je kasnije jednom Sava sav ovaj 
niski predjel potopila, nactoše se žitelji ovoga kraja sa 
svojom marvom u velikoj bijedi. U cijelom kraju bijaše 
samo jedna jedina greda (uzvišeno zemljište) uz baru 
Beravu. Ovu gredu, kao i livadu, voćnjak i stan sa pče¬ 
linjakom posjedovaše neka baba Keda. Ljudi u nuždi 
potopa potražiše suho mjesto, pa znajući, da je greda 
babe Keđe još suha, odoše sa marvom na Babinu gredu, 
ter se ondje skloniše. Na gredi nađe sedam porodica 
utočište, te se nastane stalno. Bijahu to porodice: Ke- 
dačići, Kopići, Stojanovići, Vukovići, Stivići, Oregorovići 
i Kneževići. Od ove naselbine postade kasnije današnje 
selo«. 



Pustinjak Petar. 

^I^ričat ću ti o pustinjaku Petru , koji je utemeljio mjesto 
A!«? Petrovaradin. To je slobodan grad i jedna od 
najznatnijili tvrđava u svoj Austro-ugarskoj monarkiji. 
Prostire se uz desnu obalu Dunava, te je mostom od 
lađa spojen sa Novim Sadom, koji leži na lijevoj obali 
Dunava. Petrovaradin sastoji od tvrđe i dvaju pred¬ 
građa 

0 postanku Petrovarađina priča se ovo: U staro 
doba desio se tuj neki pustinjak Petar, koji je po bre¬ 
govitoj okolici današnjega grada sprovođio samotan život, 
laj Petar bijaše vele bogata roda, te dobivši nakon 
smrti svojih roditelja veliku baštinu, rastuži se bolan, 
pošto, odabravši pustinjački život, nije znao, što da čini 
s tolikim blagom. U to mu se u snu prikaže sijed starac 
duge brade, te ga svjetuje, neka ogromno blago svoje 
upotrijebi u koju dobrotvornu svrhu. Upita ga Petar, 
na kakovu; a starac mu reče, neka svoju pustinjačku 
špilju preobrati u grad. Uzprotivio se tomu Petar kao 
pobožan čovjek: jer laj savjet nije bio na korist vjere 
i kršćanstva, misleći, da bi bolje bilo, kada bi gradio 
crkve i samostane. Ne htjede za to u prvi mah privo- 
liti- A' 1 starac sve jednako u snu napastovaše 

i na posljetku mu reče, da ako grad saziđe, da će si 
o pećinama i bedemima gradskim nebrojena sila ne¬ 
vjernika i krvnih dušmana kršćanstva glave razbijati, 
onda Petar pristane i pođe zidati grad. Dok je zidao,’ 
starac ga je u snu učio, kako da ga ziđe. Kad je grad 
bio već gotov, dođe mu opet starac u snu i reče, neka 
se grad zove »Petrov var ili grad«. Od toga postade 
današnje ime Petrovaradin. 

Šarengrad. 

^EFmzeć se lađom uz Dunav od Petrovaradina prama 
ejfvs Vukovaru, susrest će nam se oko i sa Šarengra- 
dom . To je trgovište uz Dunav, u dolini među dva bri¬ 
jega, kao u kotlu. Na brdu više trgovišta vide se i 
danas još ogromne razvaline nekoga staroga grada, koji 
da je bio mačvanskoga bana Ivana Morovića. 

0 postanku Šarengrada opstoji ova narodna priča: 
Dvije sestre bogata roda odlučiše po smrti svojih rodi¬ 
telja, da će na bregovima, koji današnje trgovište s obih 
strana zatvaraju, sagraditi svaka po jedan grad. Jedna 
se je sestra zvala Sara , a druga Mara, i tako nasta¬ 
doše gradovi Sarin-grad i Marin-grad. Domala međutim 
zavole obje sestre jednog te istog momka, te se dogo¬ 
vore, neka momče zapadne onu, koju će si samo oda¬ 
brati. Dozovu momka, a ovaj odabere Saru. Tužna Mara, 
premda bješe obrekla sestri, da neće tužiti za nesuđe¬ 
nim, umre od žalosti, a njezin grad opusti i propade. 
Sarin grad nasuprot ostade i nadalje, te mu se razva¬ 
line vide još i danas. 



Kraljeva Velika. 


{p je sada maleno selo, miz koje stoje ruševine zna¬ 
menitog nekoć grada Kraljeve Velike. 0 postanku 
ovoga narod pripovijeda ovu priču: 

Dio je neki kralj liadoslav, koji je sazidao na ovom 
mjestu grad i othranio u njem tri sina. Starija dva ot¬ 
pravi u rat, a najmlađeg zadrži kod sebe. Nu ovo prok- 
šeno dijete ne htjede kod kuće boraviti, dočim mu sta¬ 
rija braća brali lovor-vijenee. Neprestano za to moljaše 
oca, da i njega pusti u svijet. Starcu se napokon na 
ino ne mogaše, te se skloni na molbe djeteta, koje na 
to pođe tražiti braću svoju. Iza duga putovanja doznade, 
da su mu braća kod nekog crnog Arapina u sužanjstvu. 
Pohiti za to umah tamo, smaknu Arapina, i otme nje¬ 
govo krivo stečeno blago, a na to se sa oslobođenom 
braćom vrati domu svojemu. Otac bješe međutim umro 
od žalosti, što ga bjehu svi sinovi ostavili, a ni jedan 
se nije povratio. Donesav najmlađi brat toli silno blago, 
poveća sada očev grad i prozove ga „ Kraljevom Ve¬ 
likom' 1 . 










Krvavi sabor. 


'Sirije nego što pređem na samu pripovijest o tom 
kobnom krvavom saboru, reci ću ti nešto, zbog 
boljega razumijevanja, o mjestu, u kom se to slučilo. 
To su Križevci kraljevski slobodni grad, koji leži na 
malenoj visokoj ravnici blizu potoka Glogovnice (među 
potočićima Koruškom i Vrtlinom). Od starina u Kri¬ 
ževcima je spomena vrijedna stara, ali posve zanema¬ 
rena crkvica sv. Križaj od koje su, po svoj prilici, Kri¬ 
ževci dobili svoje ime. — 0 postanku Križevaca ne zna 
se ništa izvjesna; nu sigurno je, da je star grad. To 
svjedoči donekle i pučka predaja o postanku te sada 
zapuštene crkve sv. Križa. Pripovijeda se, da je na 
mjestu, gdje je bio glavni žrtvenik u toj crkvi, bio 
zdenac, i da je neko đjevojče, došav po vodu, spaziio 
u njem zlatan križ. Ovaj bje izvađen, a na dotičnom 
mjestu sagrađena bi crkva sv. Križa, od koje i mjesto 
dobi ime Križevci ili Križevac. 

Već pod konac 13. stoljeća držali su se u Križev¬ 
cima sabori. God. 1.299. ureče nadbiskup ostrogonski 
Grgur sabor u Križevcima, gdje se radilo o tom, da 
se dozove u Hrvatsku i Ugarsku mladi Karlo Hobert 
proti kralju Andriji Hl. Godine 1.324. sazvao je Nikola, 
ban hrvatski, u Križevce sabor cijele kraljevine na za¬ 
povijed kralja Karla Roberta. Domala boravile su u 
tom gradu i krunjene glave. Dne 12. lipnja 1.385. bila 
je ovdje kraljica Marija sa svojom majkom Jelisavom, 
a god. 1.387. posjeti Križevce i kralj Sigismund sa svo¬ 
jom ženom, kraljicom Marijom. Malo za tim, dne 2b. 
veljače 1.397. držao je isti kralj Sigismundo u Križev¬ 
cima spomenuti »krvavi sabor«, i u kasnije doba držali 
su se u Križevcima važni sabori. — Domala počeše 
Križevcima prijetiti Turci. Prva navala turska na Kri- 

ževce zgodi se god. 1.553., druga 1.565. God. 1.594. pro¬ 
vali Hasan-paša bosanski paleć i robeć sve do grada 
Križevaca, koji htjede zauzeti; ali mu vojska bje Ka¬ 
rnetom potučena na križevačko-glogovničkom polju, te 
se on vrati sramotno. 

A sada o — „krvavom saboru !“ 

(!od. 1.382.. u mjesecu rujnu, umre kralj ugarski 
Ljudevit Veliki. Jošte nekoliko godina prije smrti ovoga 
kralja dođoše do najvećega ugleda i moći u cijeloj dr¬ 
žavi hrvatski velmože: Ivan Horvat, ban hrvatski; Pavao 
Horvat, biskup zagrebački; Ivan Paližna, prior Vrane. 
Sve pako ove preticao je umom, imetkom i ugledom 
velmoža hrvatski Stjepan Lacković. On je kao ministar, 
kao državnik, kao vojskovođa bio kralju Ljudevitu glavna 
potpora. Ali uz ove izvanredne vrline spajao je on u 
plemenitoj svojoj duši ljubav napram narodu svomu hr¬ 
vatskomu. Uzbudili i uzdignuti narod hrvatski do pri¬ 
jašnje slave i moći, bijaše mu težnja svega života 
njegova. 

Po smrti Ljudevitovoj primi kraljevstvo u ruke nje¬ 
gova udova, kraljica .lelisava, u ime svoje kćeri Marije, 
.lelisava je bila kći bana bosanskoga Tvrtka, dakle Hr¬ 
vatica. Ohola ova žena ođnemarila rod hrvatski, pa 
strastima svojim za volju povjerila svu upravu kralje- 
stva ljubimcu svomu: oholomu Mađaru, Nikoli Gari, 
krvnomu neprijatelju naroda hrvatskoga. Već prijašnji 
kraljevi ugarsko-hrvatski, Karlo Robert i Ljudevit, mnoga 
su prava naroda hrvatskoga okrnili, al Gara je upravo 
slao svete pravice naroda nogama gaziti. Nemogući već 
snositi mnoga i preranoga bezakonja, sastanu se veli¬ 
kaši i narod hrvatski, a na čelu im Stjepan Lacković 
sa spomenutim drugovima. Tu Jelisavu liše vladanja, i 
pozovu na hrvatski prijestol kralja Sicilije. Karla Drač¬ 
koga. Ovaj primi ponudu, te dođe 1.385. u mjesecu 





rujnu u Hrvatsku. Dočekan od velikaša, stališa i na¬ 
roda hrvatskoga u Zagrebu, bje sa najvećim slavljem 
pozdravljen i priznan za kralja hrvatskoga. Plemstvo 
ugarsko, također nezadovoljno sa gospodstvom žene i 
oholice, palatina Dare, pristane većim dijelom uz Hr¬ 
vate i njihova kralja, pa tako bude kralj Karlo, praćen 
od svojih Hrvata, u Bijeloj stolici na staru godinu okru¬ 
njen i krunom ugarskom. A1 kratko je vrijeme kraljevao. 
Opaka kraljica .Jelisava pozove ga u svoj dvor na za¬ 
bavu i tu ga dade izdajnički zadaviti. 

(Inijevom i osvetom planuše Hrvati, dočuv grozni 
ovaj zločin. Buna se digne na dva kraja zemlje. Da ih 
umiri, krene Jelisava sa kćerju si kraljicom Marijom i 
s jakom pratnjom ugarskih svojih pristaša u Hrvatsku. 
No u zao čas po se. Kod Oorjana u Slavoniji dočekaju 
ih uvrijeđeni hrvatski velmože, isijeku im pratnju, a 
njih uhvate. Zatvore ih najprije u Kalnik, a za tim u 
Novigrad, gdje je ban Ivan Hrvat dao Jelisavu zadaviti 
rad počinjenih narodu svomu zločina. 

Mađari pozovu na prijestol Sigismunda Luksenbur- 
škoga, zaručnika kraljice Marije. Ovaj dođe s vojskom 
u Hrvatsku, zahtijevajuć od Hrvata, da mu predadu za¬ 
ručnicu, obećavajuć im, ako ga izaberu za kralja, sva 
prava, koja si samo žele. Nekoji od Hrvata povjeruju 
mu: knezovi Frankopani izbave kraljicu Mariju i pre¬ 
dadu mu ju u Zagrebu. No Sigismund nije držao riječi. 
On se vjenča s Marijom. Videć, da ima i nešto Hrvata 
uza se, baci se on na neprijatelje svoje supruge. 

Uvrijeđeni narod hrvatski ustane na noge i združi 
se s junačkim kraljem bosanskim Tvrtkom. Krvavi boj 
nastane. Jednu vojsku za drugom vodaše Sigismund na 
Hrvatsku, ali svaku mu svladaju junački Hrvati. Sjajnom 
bi se bila pobjedom po Hrvate svršila ova borba, da 
ne umre 1.393. god. Tvrtko. Njega naslijedi Dabiša, 


koji, kukavica, nagovoren od Sigismunda, ostavi Hrvate 
i hrabroga im bana Ivana, koji u bitci poginu junačkom 
smrću. Od rane, zadobivene u bitci, umre i hrabri Ivan 
Paližna. Od prvih vođa i junaka ostane još jedini Stje¬ 
pan Lacković. On bi i sam bio nastavio rat; ali divlji 
Turčin, pođjarmiv Srbiju i Bugarsku, prekoračio je već 
granice Bosne i primaknuo se međama Ugarske. U 
stisci zamoli kralj Sigismund Lackovića i Hrvate za mir, 
obeća na sve zaboraviti, a naročito im zada vjeru, da 
će sve pravice hrvatske štititi, samo neka se sada svi 
slože u ovom kobnom času proti sveopćemu neprija¬ 
telju. Posluhne Lacković; plemenita njegova duša uvidi 
veliku pogibelj, koja je kršćanstvu i narodu hrvatskomu 
zaprijetila od Turaka, ter on ođusta od daljnoga rato¬ 
vanja. Tako prođe god. 1.394. u miru, jer se Turci vra¬ 
tili natrag. Da se učvrsti mir i sloga, ureče kralj Si¬ 
gismund veliki sabor u Križevcu na dan 26. veljače g. 
1.395. Na taj sabor pozove on naročito Lackovića i dru¬ 
gove, uvjeravajuć ih o svojoj kraljevskoj blagonaklonosti 
i milosti. 

Osvanu i dan sabora. U velikoj dvorani palače 
kraljevske na uzvišenom prijestolju sjedi kralj Sigismund. 
Oko njega s jedne strane palatin llšva, a s druge pri¬ 
mas kraljevine, za tim dalje u okrugu ostali velikaši i 
velmože. Lacković sa svojima stao u središte prama 
prijestolju kraljevu. 

Nesigurnim glasom započe kralj Sigismund pokritom 
glavom prijestolni svoj govor. »Nadam se«, reče on. 
>da će ovaj sabor učvrstiti staru slogu između obih 
kraljevina, uspostaviti povjerenje naroda napram vla¬ 
daru svome. Ja zajamčujem vama, moji Hrvati, sva 
vaša prava. Ja ću ih braniti kraljevskom moću svojom«. 

»Živio kralj naš Sigismund!« zagrme mađarski 
velmože. 






I srijed odobravanja izađe Lacković u sredinu. 
Tišina nasta, kralj zadrhće. 

»Svijetli kralju!« započe čvrstim, dostojanstvenim 
glasom Lacković, »narod te hrvatski nije umah mogao 
priznati za kralja; jer mu to nije dopuštao onaj sveti 
vez, što ga je vezao sa zakonitim okrunjenim njegovim 
kraljem Karlom. Narodu hrvatskomu nije dopustila svi¬ 
jest, da mu namiču kralja oni ljudi, koji su prijestolje 
kraljevsko okaljali krvlju zakonitoga vladara. Ali sada, 
pošto je takovo vrijeme, koje nalaže svakomu domo¬ 
ljubu, da se složimo proti općemu neprijatelju, narod 
te hrvatski bez svake sile dobrovoljno priznaje za svoga 
kralja, a ja ti očitujem u ime naroda, ovlašćen od njega, 
njegovo priznanje i vjernost. Svijetla kruno, budi nam 
kraljem, budi zaštitnikom prava naših! A tada budi 
uvjeren o vjernosti naroda hrvatskoga, koj te nikad 
ostaviti neće.« 

»Živio kralj Sigismunđ!« pozdrave kralja svi vel- 
može hrvatski. 

Sada ustade Lađislav Lošonc, rodom Mađar, koji 
je ovih posljednih godina bio vrhovni kapetan kralje¬ 
vine Hrvatske, te kao takav i bansku ćast obnašao. 
Silna bezdjela počinio je on za svoga kapetanovanja. 
Narod ga je zvao krvnikom Hrvatske. On predloži 
kralju, neka hrvatskim banom imenuje Mirka Bubeka. 
podbana i velikoga župana križevačkoga. Hrvati, srna- 
trajue taj pređlog opet novom povredom kraljevskom 
riječju netom im zajamčenih prava, na usta Lackovi- 
ćeva predlože za hrvatskoga bana Franju Berislavića. 
Tim povodom razjaren, obijedi ih Lošonc, da su vele¬ 
izdajnici, i na već prije ugovoreni mig kraljev, trgne 
mač iz korica, nasrne na Lackovića i rine mu mač u 
prsa. Sinovac Lackovićev poleti, da osveti strica, al u 
to se otvore oboja vrata dvorane, unutar bane do sto 


mađarskih oklopnika, koji pod vodstvom Tome kneza 
Đurđevačkoga i Pavla de Izđege golim sabljama navale 
na junake hrvatske. Krvavo klanje nasta; Hrvati se 
bore kano lavi, nu napadnuti sa svih strana, padaju 
žrtvom smrti. Trideset i dva plemenita Hrvata leže za¬ 
klana na zemlji. Kralj otkrene lice sa strašnoga toga 
prizora. 

Kroz dvoranu tura se preko mrtvih tjelesa do pri¬ 
jestolja, kraljeva Mirko Bubek. 

»Kralju, bježi odavle!« reče, »građanstvo križevačko 
i narod, dočuv, što se ovdje zgađa, navaljuje silom na 
vrata gradska. Straža ne može već odoliti; a za čas 
mogu prispjeli i čete Lackovićeve. Život tvoj nije si¬ 
guran. Bježi na sjeverna vrata iz grada!« 

»l^ježmo, bježmo iz krvavoga mjesta ovoga«, tresuć 
se govoraše kralj. 

U tili čas osta dvorana prazna. Kralj sa velika¬ 
šima, zaštićen stražom i onih 800 oklopnika, strijeli- 
mice odjezdi u Kalnik, i kano da ga bjesovi gonjahu, 
pobježe još iste noći preko Drave u Mađarsku. 

Četvrt ure kasnije provali Katarina Lackovićeva, 
supruga pokojnoga Andrije Lackovića, sinovca Stjepa- 
nova, sa vjernim četama i građanstvom u nutarnji grad, 
poleti u dvoranu smrti, te se sruši onesviješćena preko 
lješine muževe i stričeve. 

Tri dana kašnje bijaše sprovod nesretnih tih žrtava 
bijednoga hrvatskoga naroda. Nebrojene hiljade naroda 
iz cijele Hrvatske došle su ovamo. Nosili ih iz kraljevske 
palače kroz cijeli grad. Svatko se plačuć trgaše, da 
ponese bar časak lijesove njihove. Pokopali ih u crkvi 
sv. Križa. 

»Oj, s Bogom bane; s Bogom, oče domovine; Lac- 
koviću dragi! S Bogom, vi mučenici nesretnoga roda 
našega!« tako naricaše sakupljeni narod. 







»S Bogom!« šaptaše i nesretna Katarina, dijeleći 
se od lijesa milili svojih. Sinak njezin, dječak od 12 
godina, plakaše gorko. 

»Ne placi, sinko!« tješila ga ona, te uzđignuv oči 
prama nebu, dodala: »Dat će Bog, te će iz njihove krvi 
sinuti sunce rodu. za koji su pali«. 

Tako se svrši tužni taj dogođaj. Deset godina po¬ 
slije toga pokušao je nastaviti borbu Lackovićevu sin 
Katarinin; al je bio preslab, da odoli tolikim neprijate¬ 
ljima. I on pade žrtvom na stratištu. 

Lepoglava, 


YTM si, milo dijete, u školi učio o Podravini. 

»Ob onoj ravnici uzduž rijeke Drave?« 

»Pogodio si. Baš o toj«. 

»0 kojoj se u pjesmi pjeva: »Lijepa moja rodna 
Podravino!« 

»Da, da, i još mnogo toga mogli bismo govoriti o 
njoj; nu ja sam naumio, da ti danas o nečem drugom 
pripovijedam. Čuj me!.. Poznato ti je, da je u Podra¬ 
vini za Osijekom najveće mjesto grad Varaždin. 

»Jest.« 

»Jugozapadno Varaždinu jest mjesto Ivanec. Iz ovog 
se mjesta južno, preko gore Ivančice, prelazi u divotno 
Zagorje. Na tom je putu maleno selo — Lepoglava. 
Tu je zemaljska kazniona. Znaš li, šta je to — ka¬ 
zniona ?« 

»Znam !« 

»Da vidimo! Šta bude s djakom, koji dođe u školu, 
a nije izradio svojih zadaća, ili se neuredno vladao? 

»Kazne ga.« 

»Kako ?« 


»Gospodin ga učitelj opomene, ukori, poslije nauka 
zatvori u školi, a kojemu nevaljancu ni to sve ne po¬ 
mogne, te učini štagod posve nevaljana, taj bome do¬ 
bije i šikaca.« 

»A je li i među odraslim ljudima ima nevaljanaca, 
kao što ih je po gdjekoji u školi?« 

»Ima.« 

»Pa kako se njih kazni, kada štagod zgriješe?« 

Plate globu, ili ih se zatvori kod općine, kotarske 
oblasti ili kod suda.« 

»Ako li tkogod zasluži, da se zatvorom jače i dulje 
kazni, tad ga otprave u posebne kaznione, koje se zovu 
zemaljske kaznione ; jer se u njih zatvaraju kažnjenici 
iz cijele naše zemlje ili domovine Hrvatske. Takova je 
i ta kazniona u Lepoglavi. Evo ti slike njene! Zgrada, 
u kojoj je danas kazniona, bila je nekoć samostan Pa¬ 
vlina. Znaš li za koji samostan?« 

»Znam: samostan milosrdnih sestara u Zagrebu, 
ili: samostan Franjevaca u Zagrebu. Požegi, Gerniku, 
Vukovaru, Iloku ild.« 

„Tko živi u samostanima?« 

»U njima žive muškarci ili ženske, koje su se od¬ 
rekli svijeta, primili su sv. red, i tamo u samoći žive 
samo dragomu Bogu.« 

> Dobro si zapamtio nauk gospodina vjeroučitelja. 
Nu sad čuj i ovo: jer ti ljudi stanuju osamljeni, zovu 
se samostanci , a jer su primili sv. red, zovu se i re¬ 
dovnici. Zgrade, u kojima žive samostanci, zovu se 
samostani: Ima više vrsti redovnika, a zovu se po 
onomu, Iko ,jo osnovao onaj red. Redovnici Franjevci 
n. pr. imaju svoje ime od sv. Franje; a tako i Pavlini 
nazivlju po začetniku toga reda sv. Pavlu. 

Mjesto Lepoglava danas je neznatno; nu negda je 
bio samostan Lepoglavski vrlo važno središte obrazo- 








vanosti hrvatske. Pavlini su, naime, u svom samostanu 
imali školu, koja je bila daleko na glasu. 

0 postanku Lepoglavskoga samostana ima lijepa 
priča, koja veli Početkom K>. stoljeća živio je u pu¬ 
stoj šumi gore Očure u malenoj kućarici nekakav sijed 
viještac. Gleđajuć jednom u jutro sav ushićen goru 
Očuru, reče sakupljenu puku: »Ustanite i prođite kroz 
goru Očuru, dok dođete na mjesto, gdje se bijela magla 
uzdiže. Ondje ćete naći vučicu, kako doji vučiće, fdite 
tamo, ogleđite mjesto, te znajte, da će ondje, gdje je 
sada gusta šuma, za sto godina sjajna crkva svoju 
»lijepu glavu« prema oblacima ponosno uzdizati«. Kad su 
se ljudi iz šume povratili i pripovijedali, da su sve onako 
našli, kako im bješe časni starac rekao, doda viještac: 
»Vi, koji ste sve vidili, te ćete mene preživiti, kazuj te 
djeci svojoj, što sam vam ja kazao, a vi vidili za go¬ 
rom Očurom«. Pa doista: početkom 14. stoljeća stojao 
je u šumi za gorom Očurom glasoviti samostan Lepo- 
glava. Videći hrvatski plemići, koliko Pavlini nastoje 
oko napretka i boljka svoga naroda, pomagali su ih i 
darivali obilno. 

»Čuo si za cara Josipa Ih?« 

»Sina carice Marije Terezije?« 

»Da, njezina sina.« 

»Onoga, što je s onim seljakom orao na polju?« 

»Da, baš toga.« 

»Jesam.« 

»E, pa dobro; nu čuj i ovo: Kad je on postao 
vladarom, ukidao je samostane po našoj domovini. Tom 
zgodom nestalo je i Pavlina u Lepoglavi. Samostanska 
crkva postade župnom, a samostan pretvoriše u kazni- 
onu, dočim su dragocjene knjige, starine, riznica i umjet¬ 
nine kojekud raznesene«. 

„Još Hrvatska nij’ propala!“ — 
Vilina. 


^flpad se već razgovaramo o Lepoglavi, mjestu uz ča- 
robno Zagorje, ajde, da progovorimo koju i o 
najvećem zagorskom mjestu, o — Krapini. 

»U kojoj se je rodio Ljudevit Laj. pjesnik pjesme 
>.loš Hrvatska nij propala«, koja je ilirskim pokretom 
našu domovinu preporodila na novi život...« 

* A hoćeš li, Tugomile. da ti kažem, kako je po¬ 
stala ta ćudotvorna pjesma?« 

»Molim te, oće!« 

Evo, u kratko, što je Laj sam o tom pripovijedao: 

Zimi g. 1.833.«, reče on, »provezoh se jedne večeri iz 
Zagreba u Samobor k svomu prijatelju Livadicu. Snijeg 
zagruvao do koljena, zrak je bio veoma mrzao, a moje 
se saone sklizale. Bajna tišina otajstvene, mjesečinom 
rasvijetljene noći, krasni pogled u sjaju titrajuće okolice, 
te nada, da će nam, tadanjim rodoljubima, ipak jednom 
za rukom poći, da Hrvate trgnemo iz njihova sna, sve 
to usplamti mi dušu na višak čuvstva. U takovu zanosu 
rekoh sam sebi: »Još Hrvatska ni propala, dok mi ži¬ 
vimo«, i odlučili prvom zgodom spjevati pjesmu, koja 
će počimati ovim riječima. U te misli zaduben, vozim 
se dalje, kad ab začujem iz daleka glazbu i tim nekako 
izgubim nit svoga zamišljaja. Spoznam međutim skoro, 
da je glazba naših seljaka, koji su ju valjda na svadbi 
za ples gudili. Llazba me ta zabuši tim većrna, što se 
je s mjerilom moje pjesme, koja mi je već od pol ure 
u glavi išla, krasno sudarala, te ja jošte na saonama 
Tomasić: Tugomil Jorgovcinić. 3 









ispjevah prvu kiticu pjesme, koja kasnije narodu loli 
omili. — Koliko gođ su mi saone brzo jurile, ipak sam 
dovikivao svomu vojkašu, neka bolje tjera konje, bojeći 
se, da ne bih pjesme i napjeva do Samobora zaboravio. 
Napokon stigosmo pred kuću moga prljana. Ja odletim 
poput ptiće preko stuba, te i nepozdravljajue dugo moga 
pobratima, zaištem pero i papir i rečem Livadicu, da 
me pusti napisati popijevku, što mi putom na um pade. 
Dok sam ja, mrmljajući napjev, tu pjesmu pisao, zavuče 
se Livađić do glasovira, naslijedi moje brundanje, te ti 
se u tinji čas stvori pjesma i glazba toj popijevci. Li¬ 
vađić napisa još iste noći kajđe, te smo tu popijevku 
pjevali toli često, da smo svu okolicu pobunili. Poslije 
sam ja još više kitica toj popijevci dodao, a Livadić ju 
udesi za glasovir, Wiesner pl. Morgenstern pako za zbor. 

Popijevku »Još Hrvatska« pjevali su javno prvi put 
u zagrebačkom glumištu 7. siječnja 1.835. Utisak te 
pjesme bio je vanređan i nečuven. Općinstvo je pljeskalo 
kao pomamno, istući, da se pjesma opetuje, tako, da 
su ju morali deset puta opetovati. Zanos, što ga pobudiše 
kitice: 

„Još Hrvatska ni propala, dok mi živimo, 

Visoko se bude stala, kad ju /.budimo; 

Ak' je dugo tvrdo spala, jača bore bit, 

Ak J je sada u snu mala, hoće s’ prostranft. 

Nij’ li skoro skrajnje vrijeme, da ju zvisimo. 

Ter da tuđe teško breme od nas bacimo? 

Stari smo i mi Hrvati, nismo zabili, 

Da su naši pravi brati zlo probavili. 

Jednoć Čuje svoje sine glasno pjevati, 

Složno glase u visine tako dizati: 

Braćo, danas kolo vodi, danak svetkuje, 

Hrvatska se preporodi, sin se raduje . — 

ne da se nikako opisati, a posljedice ove budnice osje¬ 
ćaju se i danas. — Za nekoliko dana pjevao je: »Još 


Hrvatska ni propala« cijeli Zagreb, za dva tri mjeseca 
cijela Hrvatska, pa i Slavonija, Dalmacija i Kranjska. 
Za koju godinu prihvatiše taj napjev čak i Mađari, Po¬ 
ljaci, pak i . . Nijemci, pjevajući na nj razne pjesme. 
Ako se tvrdi, da su Francuzi u ratu pobijedili više svo¬ 
jom rodoljubnom budnicom Marseljezom, nego li oru¬ 
žjem, to možemo mi reći, daje popijevka: »Još Hrvat¬ 
ska ni propala« Hrvate probudila kao jednim udarcem». 

Otac svrši, a sin nastavi : 

Hvala ti. mili oče, što me tako lijepo poučavaš. 
Sada tek. kada znadem, kako je postala i što Hrvatima 
vrijedi pjesma: »Još Hrvatska«, shvaćam pravo osje¬ 
ćaje. koji obu zimi ju svakoga čestitoga Hrvata, kad za¬ 
čuje svete glasove te pjesme Sada znadem, što je Hr¬ 
vatima i Krapina, u kojoj se rodio pjesnik ove pjesme. 
S tog li, oče, još jednom srdačna hvala; a tvoje krasne 
pouke ja ću si za sav svoj vijek upisati duboko u srce 
i u pamet«. 

Hađujem se. Tugomile!« nađoveže gosp. Jorgo- 
vanić. »što ne samo da dobro razumiješ moje riječi, 
već i pravo shvaćaš, što ti njima reći želim. Pa kad 
znadeš. što nam je Krapina danas, evo ću ti jošte reći, 
šla se priča o prošlosti sađanje ruševine staroga Kra¬ 
pinskoga grada, koja se uzdiže iznad današnjega trgo¬ 
višta Krapine: 

Stare priče pripovijedaju, da se pradomovina svemu 
Slavenstvu ima tražiti negdje za gorama. Domišljati po¬ 
vjesnici tražili su dugo tu zemlju za gorama, pa ju na¬ 
đoše i uskliknuše: »Ta to je — hrvatsko Zagorje!« 1 
zbilja — svijet slavenski povjerova njima. Koji god bi 
od braće Ceha dolazio u Hrvatsku, pošao bi u Zagorje 
do Krapine grada, pa bi tamo na gradini Čeha, Leha 
i Meha proboravio koj čas, i ubrao bi napokon kame- 








čak, da ga ponese u domovinu kano uspomenu na pra¬ 
stari grad pradjedova svojih. Ali čujmo priču! 

»U hrvatskoj zemlji«, veli priča, »stanovaše nekoć 
svekoliko pleme slavensko. Knezom im bijaše Hrvat, 
a on se pokoravaše rimskomu caru i njegovu namjes¬ 
niku u Hrvatskoj. Glavni grad kneza Hrvata bijaše staro¬ 
drevna gr at ina Krapina. Kad je knez Hrvat umro. 
ostavi za sobom tri sina: čeha, ljehu i Meha, i jednu 
kćerku, Vitinu. Braća si sagradiše uz Krapinu još dva 
grada, Fsari i Šahac, te svaki vladaše u jednom gradu. 
Nu doskora dozlogrdi braći rimsko gospodstvo, te od- 
lučiše rimski jaram svrgnuti. Sestra njihova Vilina bi¬ 
jaše se međutim zagledala u rimskoga namjesnika, te 
mu priopći sve, o čem su braća snovala. Braća, do- 
znavši za izdaju sestrinu, uzidaše ju ujedan toranj kra¬ 
pinskoga grada, kpj se i danas zove „VtUnjim tornjem*. 
Videći pako, da se ne će obraniti od rimskoga cara, 
odlučiše poći na sjever u novu domovinu. I zbilja, braća 
krenuše preko triju rijeka put sjevera: ćeli utemelji 
Češku, Leh Poljsku, a Meh Pasku,. — Tako priča...« 

»A povijest?« zapita Tugomil. 

»Danas se doduše znade, da je ova pripovijest 
puka bajka; ali i nehotice pomišlja mnogi, ne ima li 
na toj bajci ipak štogod istine?« 



Kralj Pasoglav. 

olf-esi li kad Čuo za kralja Pasoglav a ? Znaš li, šio se 
o njem priča? 

U ravnoj Podravini, na Jablanovu polju među V ir- 
jem, Đurđevcem i Šemovcem stoje dva okrugla brežuljka. 
.Jedan se zove Careva glavica , a pričaju, da su u njem 
sahranjena trupla divljih pasoglavaca i njihova cara i 
kralja, koji da je ovdje zajedno sa svojim poganim po¬ 
danicima poginuo od ruke hrabrih Hrvata. 

.loš se više priča o kralju Pasoglavu i njegovu 
bezbožnu puku tamo n primorju, na podnožju sijedoga 
starca Velebita. Tamo u kamenom Pođgorju, koje se 
niže od Karlobaga sve do Obrovca, još i danas kola od 
usta do usta čudna priča o kralju Pasoglavu, o njegovoj 
vojsci i o njegovu porazu. Sve to pripovijeda narod toli 
živim uvjerenjem i toli svježom uspomenom, kao da je 
sam bio svemu očevidac. Pokazuje se i nedaleko od 
sela Starigrađa. tik uz obalu morsku, a kod utoka po¬ 
toka Velike Paklenice, podor neke stare gradine, koja 
se zove Vecka kula , pa se govori, da je u toj kuli 
deset godina tamnovao kralj Pasoglav, a kad je umro, 
da su ga u njoj i zakopali. Podgorac priča: 

Kralj Pasoglav provalio jednom iz neznane zemlje 
u Hrvatsku i prodro sa svojim divljim pukom sve do 
kamenoga Podgorja. Imao kralj Pasoglav struk od čo¬ 
vjeka, ali pasju glavu i jarčevu bradu. Taki su bili i 
njegovi ljudi, koji nisu znali za Boga, niti je u njih bilo 
srca. već su jedino umjeli harati, plijeniti i krv proli¬ 
jevali. Golem strah zavladao čitavim Pođgorjem. Nitko 
se nije usudio oprijeti onim divljim zvijerima; jer se 
znalo, da ih ne može nadvladati nikakova vojska ni 
oružje. U to dođe u Podgorje neki biskup sveta života. 





On ohrabri i skupi nesretne Podgorce i izađe s vojskom 
Pasoglavu na suprot, s časnim krstom u ruci. Sastavši 
ga, baci na nj’ proldeslvo i protjera vragove, koji su 
do sad pomagali i branili njega i puk njegov. Na to 
Podgorci junački navale na kral ja Pasoglava. te u biše 
njega samoga i iskorijeniše čitavu vojsku njegovu.. Bi¬ 
skup dade za tim u sadanjoj Većkoj kuli iskopati deve¬ 
deset i devet sežanja duboku jamu i obzidati ju živini 
debelim zidom, kao kakav studenac, pak baci u nju 
truplo Pasoglava i njegovo silno blago, koje je bilo pro¬ 
kleto, te ga nije smio nitko posvojiti, da ne ogriješi i 
ne izgubi duše. Nekoliko sežanja povrh Pasoglava dade 
biskup zakopati i časni krst, da Pasoglav ne bi opet 
kada izašao na ovaj svijet i udario u stare svoje opa¬ 
čine. I dok je ukopan časni krst, ne če se više Pasoglav 
vratiti; jer se boji krsta ko žive vatre. 


Drugi opet pričaju, da je ovaj pobožni junak bio 
slavni pođgorski župan iz plemena Mutimira. On, po- 
vrativ se baš iz svete zemlje, nađe svoje dvore poha¬ 
rane. Dom mu je bio garište, a po njem se vrzle bude 
sablasti. Čim je to spetio, pohitio je u ljute hridi, kamo 
mu se narod bio pred Pasoglavom skrio, le ga uspiri i 
sabra na osvetu. Braći u nevolji u zgodan čas u pomoć 
pritekla i četa ponajboljega junaka od Bačkoga. 

Kad se ove dvije čete okrilile i prešle vodu Pakle- 
nicu, poskoči pred njih ljuti bjesnov, kralj Pasoglav. 
Ako F imaš srca, pogledaj ga: povrh lijepa struka čo¬ 
vječjega pasja glava, a jarčeva brada. Ljut mu pogled 
ko u ljuta vuka. Najprije laje, a za tim ko jarac za- 
veči, pak tad istom udari u riječi ljudske. — Kažu, da 
ga je na hvalinskim pruđima u grijehu začela kći kra¬ 
ljeva. S tog mu i jest ljudski razum u pasjoj glavi, a 


u čovječjim grudima zvjersko srce. Prem tuđin, postao 
je radi junaštva i divljega žara kraljem pustara. 

Za njim se valjala divlja vojska njegova: sve sami 
grozni stasovi, a još groznija lica, da li se koža ježi. 
Lice im je narogljeno 1 i čađavo. Male, iitonule oči; 
usnice izvraćene, a usta raširena od uha do uha. Kose 
duge, crno, raspletene. Nos pognječen, k ćelu uzvraćen. 
Na glavi im mrka šubara. Preko tijela risova koža. 
Bradi, križa i taštine gole. 0 bedrima mač; strijela o 
ramenu. Jaše konje divlje, neosedlane. Hrane se prije¬ 
snim, gnjusnim mesom 

Bromovno zaoriše zveketala. svirke i praporci; za- 
zvečiše rozi, da je sve gorom odjekivalo. Iz gustih re¬ 
dova prosuše divljaci crne oblake strijela, al se ove, 
ko lake iverke, od biše od teških oklopa junačina hrvat¬ 
skih. Za tim povitlaše vita koplja, pak zajezdi ljut lav 
proti lavu. Dušmani mlatili kopljem i mačevima: nu 
kroz oklope ne zadaše rana. Al kad je naš junak svrnuo 
i porinuo, vrh koplja je već prosvirio s druge strane 
tijela dušmanskoga. Smrt je doduše ugrabila i po koga 
našega, nu svakoga ovoga platilo je dvadeset protivnika. 

Napokon se sraziše i oba vođe — starac župan 
sa kraljem Pasoglavom. Najprije zazvektale ljute sablje, 
a kad se ove prebiše, prihvatiše krute topuzine. Dernu 
grom za gromom, trijesk za trijeskom tresnu, bijesnu 
munja. Svaka vojska gleda drktajućim srcem, komu 
će poslužiti sreća; jer zna. da onoga, koji sad pobijedi, 
čeka još veća pobjeda, pošto je tim poražena i vojska 
njegova protivnika. 

Bog se dragi smilovao svojima. Starac župan grunu 
Pasoglava u sred čela, a ovaj se onesvijesti. Starac za 

1 Narogleno lice. Ako tko ima preveo velike jagođnjače 
(Backenbein), onda narod veli, da taj ima roglje mjesto jagoda ; 
a takovo lice zove se narogljeno . 








uzdu zgrabi ljuta tigra, na kom je jahao Pasoglav, skinu 
ovoga, metnu ga preda se na konja, i, dobitnik, s njime 
odigra veseo k svojima. 

Pusta se Pasoglavova vojska razbježa na sve strane, 
kud ju oci vodile; rm nitko ne iznese žive glave, jer ih 
glad mori, a Pođgorci bodu. Tako se od Tribnja pak 
sve do Jasenica nagomilale njihove okosnice. 

Pasoglav je prebolio rane. Starac ga je župan ču¬ 
vao u svojim đvorima devet godina i dvorio ga milo- 
štom i obiljem. Ovaj niti je lajao, niti riječi progovorio; 
tek katkad je samo zavečao kano jarac. Kad je krenula 
i deseta godina, al on progovori skladnim glasom: »Ah, 
dajte mi. da se naužijem daška blagoga lahor-povjetarca! 
Dajte mi žara sunčanoga, vidnoga dana, miline nebesa! 
Srce mi za tim gine — na umoru«'. 

Kad su otvorili vrata kule. imaju šta i viditi: 
Krasan junak leži na umoru. Željnim okom gleda divno 
nebo, žednom usnom srče svježa daha. Tako, rado mo- 
tree ovaj svijet, usnu smrću kano mlado čedo. 

Pronio se glas: u ludoj mladosti da je počinio 
grdnu opačinu. Bog mu za to, za tešku pokoru, uzeo 
govor, skinuo svoju sliku: a, pokajniku, sad pred smrću 
opet vratio ljudsko lice i zlatni dar govora. 

Iza malog sela Starigrada podrtine se Večke kule 
još i sad ogledu u more. Narod priča, da je to ostatak 
slavnoga nekdašnjega grada Mutimira, a ime Večka da 
je dobila, dok je u njoj stanovao i kano jarac večao 
kralj Pasoglav. 

* * 

I po drugim nekim krajevima hrvatske zemlje umiju 
koješta pričati o kralju Pasoglavu. U Lici znadu, daje 
kralj Pasoglav imao pasju glavu, ljudski trup i kozje 
noge. K tome dođavaju, da je bio golema Ijuđeskara, 











































teško kosmata. Na srijeđ čela mu bješe jedno veliko 
oko, kojim bi katkad štogod i previdio; ali mu to nado- 
miještao dobar njuh, kojim bi, osobito ljudsko meso* 
brzo zaćutio.« 


»Pa zar je zbilja kada živio kralj Pasoglav?« 

»Ne, mili sinko! Pasoglavaca niti je bilo, niti ih 
imade. No za to je ipak istina, daje pred šest sto pe¬ 
deset i dvije godine neki divlji narod, gori od Turaka, 
provalio u hrvatsko kraljevstvo, te ga grozno poharao. 
Narod taj zvao se je Mongoli, ili Tatari . . .« 

Koje su Hrvati na Grobničkom ili Jelenskom polja 
porazili toli silno, da su tim od daljega njihova na¬ 
srtaja spasili zapadnu Europu i za navijek im zatvorili 
vrata Hrvatske . . .« 

»Tako je!« 

»Sred to najžešće bitke tadašnjega hrvatsko-ugar- 
skoga kralja Belu. kako on to sam priča, opkolila mno¬ 
žina borećih se četa mongolskih. Mrtva tjelesa mongol¬ 
skim strjelicama i mačevima ubijenih junaka ležala oko 
njega nagomilana kao zid i ograda, da nije mogao ni 
naprijed poći ni natrag uzmaći, nađajuć se pomoći od 
jedinoga Boga: — kad al iznenada, u vrijeme najžešće 
bitke i najveće opasnosti doletiše tri brata: Kres, Kupiša 
i Rak, sa trideset i osmero braće i rođaka svojih iz rav¬ 
noga Srijema, kao iz neba poslani anđeli, te pobivši se 
s tatarskim četama, prodriješe kroz najgušće gomile ta¬ 
tarske do njega, spasiše mu glavu i kraljevsku zastavu 
i tim njemu i njegovim braniteljima pođijeliše novu 
snagu. Junačina Kres, smotrivši nekoga tatarskoga vođu, 
koji je potajno lukom svojim nišanio na. Belu, naperi 
svoju strjelicu na njega, te mu prostrijeli oba oka. Za 
tim mu, u Belinoj nazočnosti, otsiječe glavu, te mu 










truplo baci u cl u bij inu morske pucine. Iza loga navali 
smjelo sa svojim drugovima na ostale čete mongolske 
i na šance njihove, obrativ se onamo, gdje je bila naj¬ 
žešća bitka, te stade neprijatelje sjeći mačem, gaziti 
nogama i bacati ih u more, kao guske u ribnjak...« 

»Priču o kralju Pasoglavu zgodno je opjevao vrli 
hrvatski pjesnik Vladislav Vežić. Evo ti te pjesme, pak 
ju nauči na pamet!« 


Zemlja Vidaljkina. 

a b ovo.j narod pripovijeda: Naš knez Petar ZrinjsJci 
rado bi išao po lovu. Lov loveć, dođe jednoga 
dana nad same Ponikue , u kojima u ono vrijeme nije 
bila nego jedna jedina kuća porodice Vidacićeve. Kneza 
su pratile dvije sluge, a uza se vodio je i dva lovačka 
psa. Došla doba i knez je oćutio, da je umoran i gladan, 
pa odluči ići u Ponikve do kolibe Vidačićeve. Došav do 
kolibe, opazi na kućnome pragu babu Vi daljim. Nazvav 
joj dobar dan, upita ju : 

»Imaš li, babo, što za založiti?« 

Baba odvrati: »Imam nešto, al me sram pred tebe 
donijeti.« 

Knez pita: »Je li kruh?« 

Ona odgovori: »Da, jest.« 

Knez nastavi: »Je li za njega motika kopala i je li 
za njega plug orao?« 

Baba odgovori: »Da, jest.« 

Knez nastavi: »Daj, babo, kruha!« 

Baba ode u kolibicu i donese knezu veliku sirčenu 
pogaču, a za nekoliko časaka donese i punu »dižu« 


vina. Prvi uzme u "ruke pogaču knez Petar i poeme 
slatko jesti kmetski krušac, za tim ju izruči jednome 
slugi i ovaj počme jesti. Drugi sluga nije htio toga 
kruha okusiti. Knez baci tada komad pogače jednome 
psu, nu dobaciv drugi komad drugome, taj ga je samo 
ponjušio i na zemlji ostavio. Videći to knez Petar, raz¬ 
ljuti se i reče sluzi: 

»Evo tebi tvoje plaće. Ja te više ne trebam. Zar 
si ti bolji od svoga gospodara, komu je kmetski kruh 
dobar?« Psu pako, koji nije htio jesti sirčane pogače, 
uzme život, ubivši ga na istom mjestu iz puške. Prije 
nego je knez krenuo naprama svomu kaštelu, upita 
babu Viđaljku: 

»Što pitaš, babo. od mene za ovaj ručak? Pitaj 
slobodno, ja sam pripravan dati, ako hoćeš, sve ovo 
zemljište — pokazav prstom na Veliki i Mali lug. Baba 
ga zamoli za nešto zemlje među »Lugi«, a knez joj to 
dragovoljno dao, rekav joj: 

»Nek ti bude, što si me pitala«. 

Zemlja među »Lugi« zove se još 
„ Zemlja Vidaljkina tt . 


i dan danas: 






Trnovica. 


f;z dobe, kadno su Turci, provaliv iz Bosne pi*eko Vrat- 
•Jt nika, oplijenili svu okolicu bakarsku, trsatsku, riječku 
i kastavsku, sačuvala se u Bakru ova priča: 

Nekoliko Turaka, bivši za onda oko Krasnice i 
Praputnjaka, dođe jedne noći u Bakar, da tu plijene. 
Provale u crkvu sv. Marije i skinu Majci božjoj sa tje¬ 
mena srebrnu krunu, koja ju i sada ukrasuje. Zorom 
se vraćahu kući, dođu do šikare, kojom je put vodio, 
hoće naprijed, ali ne mogu s mjesta. Kad je paša sa¬ 
znao, da nekoliko Turaka manjka, pošalje ih tražiti i 
nađe na onome mjestu. Pozva ih, da pođu. nu oni ni 
makac. Paši se to čudno pričini, pa ih upita, ne imaju li 
kod sebe koju svetinju, na što rekoše, da imaju krunu 
Majke božje. U taj im mah zapovjedi, da ju objese na 
obližnji trn. Sad im se put otvori i oni pođoše naprijed. 
Puk i danas ono mjesto, gdje se to čudo dogodilo, zove 
„ Trnovica u . 




Primorac o postanku potresa. 

5 fWpanimivo je znati, kako si Primorac tumači posta- 
nak potresa. Evo priče o tom : 

Malkuš je bio za Isusa sluga nekoga vladike. To 
je taj isti sluga, koji je Isusa prvi ćušnuo. Nu čim ga 
ćušnuo, eto čuda: ruke mu oželjeznu, te je propao 
upravo onamo, gdje je ogroman stup, na kojem je naša 
zemlja učvršćena. Za kaznu otsudiše ga zemaljski stra- 
žari, da mora neprestano, danju i noću, sad desnom, 
sad lijevom rukom izmjenice po onom stupu lupati, 
čim bude stup sve tanji i tanji. Kad se stup prilično 
utanjio, što ljutit, što mahnit, što pako u nadi, da mu 
jp kraj muci, maši se onda malja (bata), pak udri po 
stupu nemilice tako, da se čitava zemlja tresla; ali za 
čas opazi jadan, da se još te nije dovoljno pokajao, niti 
zadovoljio pravdi božjoj, jer se stup migom začeo iz- 
novice nadimati, kao bubreti i debljati.« 






Radoslav-kamen. 

I¥;tprama trgovištu Biogradu u Dalmaciji oveći je 
JL\JL. ot °k Pašman. Ovomu na jugu jest maleni otok 
Vrgada. Blizu Pašmana i Vrgade jest malen otočić, 
Badoslav-kamen . Biogradu 3 kilom, na jugu. 

Narodna priča, kako ju je sačuvala povijest popa 
Dukljanina, pripovijeda ovo: Hrvatima vladaše nekoć 
dobri kra’j Radoslav . On je imao sina Sejslava, koji. 
đorastav do mladića, postade ocu svomu nepokoran. U 
to se proti kralju Badoslavu pobuni ban bijele Hrvatske. 
Radoslav povjeri jednu vojsku sinu svomu Sejslavu, a 
s drugom krene sam na nevjernika bana. Koga bi Rado¬ 
slav od protivnika svojih zarobio, odmah bi ga pustio 
na slobodu. Sin pako njegov Sejslav porazdijeli zasuž- 
njene neprijatelje među svoje vojnike. To se dalo na žao 
Radoslavljevoj vojsci, te se ona njemu iznevjeri i pređe 
na stranu sinovljevu. Uzoholjen tim uze nevrijedni Sejslav 
progoniti rođenoga oca svoga, koji sa malo vjernih 
umače do Laste. Nu i amo dođoše konjanici Sejslavovi, 
a ubogi otac morađe pobjeći do morske obale. Nu u. 
ovdje ne bje siguran, pa za lo pohiti sa svojim vjer¬ 
nima na susjedni školj ili ostrović. Tuj dočeka prola- 
zeću lađa, koja ga preveze u Italiju (Rim) i tako spasi 
od neharnoga sina. Školjić pako ili ostrović, na kojem 
je bijedni Radoslav čekao lađu, da ga spasi, dobi ime 
„Radosalj kami“ ili „Radoslav-kamen u . 


Izbor seoskoga kralja. 

^fp^lavnomu gradu Dalmacije, Zadru, 10 milja sjevero- 
zapadno, otok je Slihu. O.vomu južno, uporedo sa 
obalom dalmatinskom, stere se prilično velik otok Duga 
ili Veliki otok. Najglavnije mjesto na tom otoku jest 
trgovište Sali, koje je također i sijelo općini. Ova obu¬ 
hvaća osim Duge još i neke susjedne otoke, među 
ostalima i otok Iz. Na ovom su dva oveća mjesta: Iz 
veliki i !ž mali. 

U selu Iz veliki postoji i danas još starohrvatski 
običaj, da se na sr. Tri kralja bira selu kralj. Biraju 
ga seoske starešine i poglavice pojedinih porodica za 
cijelu godinu. Taj je običaj još na početku ovoga sto¬ 
ljeća živio i na otocima Silbi i Olibu; nu pred pedeset 
godina bje na njima taj običaj dokinut, a žitelji olipski 
dadoše mjedenu krunu, kojom bi novoga kralja vjen¬ 
čali, na pohranu u crkvu, gdje se i danas još čuva. 

1 je običaj, ali u drugom obliku, vrijedio i u gradu 
Šibeniku , kako nam to kaže opal Fortis, koji je pro¬ 
šloga stoljeća putovao Dalmacijom. 







Dvori Kraljevića Marka. 

irr kotaru Imotskomu, u Dalmaciji, jest između dva 
brda selo Lovreć. Okolica Lovreća obiluje stari¬ 
nama. Ostataka od zgrada i gradina imaju vrhunci i 
glavice: Vrh-Gradina, Trbotor i Sidać. Između Vrh- 
Oradine i Trbotora vodio je rimski put, koji općenito 
zovu „Dioklecijanov put 11 . Za grad na Vrh-Gradini priča 
puk, da je u njem nekad prebivao kralj, te zove jedan 
dio zidine „ Kraljevi dvori" ili „ Dvori Kraljevini Marka 0 . 
Ispod gradine prostire se put. U sredini njezinoj jest 
okrugla, umjetno napravljena ravan, na kojoj su obi¬ 
lježene točke. To mjesto zove narod „ Kraljevića ska¬ 
kala u ili „ Skakala Kraljevića Marka 1 '. U okolici Lo- 
vreća ima napokon veliki broj stećaka (nadgrobnog ka¬ 
menja srednjega vijeka). U okolišu Lovreća živi neka 
porodica ili pleme Mrnjavci, brojeće i:-> obitelji, koje 
sve tvrde, da vuku lozu od Kraljevića Marka. 
























Gavan. 


Y|Trgovište Imotsko uz bosansku je medu u Dalmaciji. 

JL- Do obližnjim brđinama i dolinama oko njega više 
je jezera, od koji li je svakako najznatnije Ovijeno jezero. 
Ono je do dva kilometra Imotskomu na sjeveru Na¬ 
zivlje se tako, jer ga obrubljuju crvenkaste pećine i 
stijene. I I tom jezeru žive ribice, koje narod zove glavice. 

Što je najstrahovitijega i najgrozovitijega mogla pri¬ 
roda u jedno sabrati, tu vidiš sve. Dropast, bezdno. 
strašilo, očajnost. stan osuđenika, užas, smrt, nesmilje- 
nost, proklestvo, da. i pakao isti, reć bi. Sve se je tu 
u jedno zbilo. Kada se nadviriš u crljeno jezero, groza 
te obuzme. Hitiš Ii ma bud s kojega mjesta golem ka¬ 
men, to čuješ strašnu orljavinu i tutanj, koji se neko¬ 
liko časova razliježe u muklo rastežuće se mrmljanje, 
stvarajući nove susretajuće se odjeke, .loš je strahovitije, 
ako u tihoj noći kamen zakoturaš ili pušku opališ; jer 
tada odlijeganje, jeka i orljavina združuje se s tužnim 
glasom neizbrojnih noćnih ptica, pak ti se pričinja, kao 
da osluhuješ muklo jaukanje, cvilenje, plač i užas očaj¬ 
nika, koji te s nesmiljenosti gorkih jada ukoravaju i 
zaplašena od propasti oturivaju. Teško će i najsmjeliji 
dva put te čudne prirodne strahote osluhivati. — Isto 
tako, kada se nagli vjetrovi u toj praznini zbijaju i u 
strašnim se vihorima na kolovrate motajući k dnu po¬ 
tiskuju, pričinjava ti se u istinu, da je ovo zviždanje 
inatećih se vjetara jaukanje nekakvih osuđenika. Stoga 
je i naš puk stvorio i spojio s ovim jezerom svakojakih 
prečudnovatih priča, koje mu označuju strahovitost. 
Nada sve pako s ovim jezerom skopčano je, i svuda 
po našem narodu rasprostranjeno pripovijedanje o Ga¬ 
vanu i njegovim tamo dvorima. Iznad jezera ria bri- 

jegu poznaju se jošter zidine nekakove zgrade, za koje 
se pripovijeda, kako se je pod njima zemlja piuvalila 
i postalo ovo jezero. 

( Javan — veli priča — imao je na prostoru ovoga 
jezera previsoke i bogate dvore. Njegovo je bilo sve 
Imotsko polje i sva okolica, pa je imao i čim bili 
bogat. Živio je najraskalašenije i najproždrljivije. l>io 
je naprama svakomu nemilosliv, osobito naprama širo 
masima. Nije poznavao nevolje, pak im s toga vrata 
držao uvijek zatvorena, osim što bi ili isprebijao, ako 
bi u njega iskali milostinje. Kako Gavan, tako i su¬ 
pruga mu Gavanuša još lakomija i opakija, nije za 
Boga znala, pak nije siromahu niti pomagala, nego mu 
se podrugivala i ismijehavala, te ga ispred vrata odgo- 
nila. Hiute žene pod suncem nije nikada bilo. 

(Javan je imao dosta sinova i kćeri, te je mislio u 
najvećem raskošju i zadovoljnosti uvijek dane provoditi 
i svojim sinovima sve svoje bogastvo ostaviti. Sinovi 
su bili jur slični svojim roditeljima: nesmiljeni prema 
bijednim siromasima, .leđnoč sabra Gavan na veselu 
gozbu svoje prijatelje: raskošnike i proždrlce, pak su 
bili već svaku mjeru prećerali. U taj se eas prikaže 
jedan anđeo u slici odrpana siromaha, istući u ime 
božje koj mrvičak krušca za sebe i gladnu dječicu, koju 
je za sobom vodio. 

Čim je Gavan opazio siromaha, rasrdi se, jer da 
mu za veselja dosađuje, a sinovi i kćeri mu odmah po- 
trčaše, da razdražene pse iz vežnje puste i dosadne si¬ 
romahe raskinu. Bili bi to po svojem običaju i uradili, 
da se ne bude usprotivila mati im Gavanuša, ne iz sa¬ 
žaljenja naprama siromacima, već jer je bila trudna, 
te se bojala za sebe, da joj ne bi nahudilo razlaptanje 
siromaha. Diže se, uze samo mrvičak kruha, što im je 
bio preostao, udijeli ga siromahu, ali mu ga ne pruzi 


rukom, već ga metnu na lijevu nogu i turi pred siro¬ 
maha, srdito mu govoreći »Uzmi, gladniče, i zahvali 
našoj blagodfarnosti!« Anđeo uzme kruh, poljubi ga i 
razdijeli dječici. Uz to počne moliti gospođu Gavanušu: 

Daj mi, gospođo, na put božji i kapljicu vode, da 
zagasim osušena moja i ove samnom dječice usta, a 
tebi će Bog dati čestitost u tvome porodu i imanju«. 
Ona, ne da se smiluje, već htjede siromaha nogom 
udariti, i reče mu: »Što će meni Bog tvoj, dok je meni 
Gavan moj?« 

Na tako bezdušno ponašanje rasrdi se anđeo, zbaci 
siromašnu odjeću, i prosine nebeskom svjetlošću, uze 
u desnicu ognjeni mač božjega pravednoga suda, pro- 
kune Gavana i gospoju mu, sinove, kćeri, gozbenike i 
dvorove, te se s ostalim anđelima diže u visinu. U taj 
čas započe strašna trešnja, sijevanje i grmljavina; ra¬ 
stvori se zemlja, prosjeđnuše se dvori i stvori se »Cr- 
Ijeno jezero«, u koje upade Gavan, gospoja mu, sva 
djeca i gozbenici.« 

Carev kamen. 


gornjem dijelu Bosne ponosne mjesto je Sutinsfca. 

Jedan sat njoj na istoku uzdizao se ispod planine 
Red. a na visoku brijegu kod sutoka potoka Bukovice 
i Borovice prijestolni grad bosanskih kraljeva, tvrdi 
Bobovac , u kojem se je čuvala kruna bosanska. 

Od nekadanjega slavnoga grada Bobovca sačuvana 
je sve dosele jedna kula na pol cijela, s koje se širi 
lijep vidik na polja Ljestovaču i Lješnieu. Narod tamošnji 
sjeća se još, kada su tim gradom vladali domaći kralj i. 
Priča se. daje kralj često izlazio iz Bobovca na Šetnju 
dolje u polje; a najviše da bi išao na vodu Bistrik 
ispod sela Aljinčića. Nadalje se pripovijeda, da je kra¬ 
ljica bosanska, bježeć iz Bobovca pred Turčinom, na 
polasku rekla: »Ničesa mi nije zalije, što pšenice Bješ- 
nice (sa polja Lješnice) i pastrve Bukovice (iz potoka 
Bukovice)«. Pokazuje se i „Carev kamen", na kojem da 
je turski car sjedio i motrio Bobovac. kad ga je došao 
uzeti.« 


Smrt Stjepana Tome. 

borbi ovoga bosanskoga kralja i o smrti njegovoj 
pripovijeda hrvatski ljetopisac Ivan Tomašić, hr¬ 
vatski fratar, koji je u polovici 16. stoljeća pisao svoju 
kratku kroniku Hrvatske, ovako: 

»Godine 1.461. dne 10. srpnja umoren bi kralj bo¬ 
sanski Toma pod gradom Orihovicom, na izvoru rijeke 
Une u Hrvatskoj. Ovoga kralja rođakinja bijaše nekoja 
gospoja Margarita od Orihoviee, koju su dosele mnogo 
uznemirivali Hrvati i knezovi Kurjakovići. Ona pako 
pođe do kralja Tome moleći ga, da ju oslobodi njezinih 
•neprijatelja. Kralj sakupi jaku vojsku, te sina Stjepana 
i brata Radivoja pošalje u Hrvatsku u pomoć spome¬ 
nutoj gospoji. Nu došavši ovi onamo, nisu ništa radili, 
već dan na dan vojsku gubili. Čuvši to kralj Toma, 
ode sam u Hrvatsku pod Orihovicu, te izgrdi brata i 
sina Bratu reče: Nisi za drugo, nego da krinke paseš«; 
a sinu: »Kupit ću ti plug, da oreš«. Ovima se to dade 
na žao, te još iste noći pogubiše kralja. Sahraniše ga 
u Jajcu kod Franjevaca, te još isti dan odabran bi sin 
mu (Stjepan Tomašević) za kralja. Domala začuje za 
nasilnu smrt kralja Tome turski car Muhamed II., pa, 
pošto mu je bio pobratim, digne vojsku, da osveti smrt 
njegovu, te opustoši varoši i gradove bosanske.« 

»A povijest?« 

»Ova tvrdi, da je on poginuo ratujući s hrvatskim 
banom Pavlom Sperančićem.« 

